b'\n_START_ARTICLE_\nKalaharijska kotlina\n_START_PARAGRAPH_\nKalaharijska kotlina ali Kalaharijska depresija je veliko ni\xc5\xbeinsko obmo\xc4\x8dje, ki zajema ve\xc4\x8d kot 2,5 milijona km\xc2\xb2 in pokriva ve\xc4\x8dino Bocvane, del Namibije, Ju\xc5\xbeno Afriko, Angolo, Zambijo in Zimbabve. Velika Kalaharijska pu\xc5\xa1\xc4\x8dava je izjemen fizi\xc4\x8dni pojav v kotlini, ki zaseda njen osrednji del. Glavno mesto Namibije, Windhoek, je v Kalaharijski kotlini.\n_START_SECTION_\nEkologija\n_START_PARAGRAPH_\nKljub izsu\xc5\xa1enosti je v kotlini veliko razli\xc4\x8dnih \xc5\xbeivalskih in rastlinskih vrst na tleh, na kalaharijskem pesku. Avtohtona drevesa so akacije, afri\xc5\xa1ka cveto\xc4\x8da drevesa Guibourtia coleosperma ter veliko zeli\xc5\xa1\xc4\x8d in trav.  Nekatera obmo\xc4\x8dja so sezonska mokri\xc5\xa1\xc4\x8da, na primer Makgadikgadijska kotanja v Bocvani. To obmo\xc4\x8dje ima \xc5\xa1tevilne halofilne vrste in v de\xc5\xbeevnem obdobju tiso\xc4\x8di plamencev obi\xc5\xa1\xc4\x8dejo soline.'